No recordo quan va ser que vaig arribar a la conclusió que, sovint, les coses no ens agraden perquè no les entenem o no les coneixem. Un bon exemple en són les matemàtiques. En el meu cas, de petit no em desagradaven. És clar que les matemàtiques és un terme molt ampli. Més enllà de sumes i restes, recordo que quan anava a l’escola m’agradava molt el càlcul mental. Sigui dit de passada… n’he perdut molta destresa… però bé… Naturalment, no és l’única disciplina matemàtica, per anomenar-ho d’alguna manera. També hi ha àlgebra, teoria de números, trigonometria, estadística, combinatòria, teoria de grafs, probabilitat, estadística, criptografia… I sovint diem que no ens agraden perquè, o bé no les entenem, o bé no ens les expliquen de manera motivadora.\nAquesta entrada va dedicada a totes les persones que no veuen belles les matemàtiques. Invito a veure els números des d’una altra perspectiva i, de ben segur, que algú quedarà una mica amb la boca oberta. Avui, parlem del número 73. Certament, alguns fans de The Big Bang Theory ja us haureu adonat que és el número preferit del Sheldon. Per ell, és el millor número que existeix. I, francament, com veurem, motius no n’hi falten.\nEn primer lloc, el 73 és un número primer. Què significa primer? doncs que és un número natural (qualsevol dels números que s’utilitzen per comptar) major que 1 i que únicament es pot dividir per dos números: l’1 i ell mateix, en aquest cas el 73. Per parlar dels números primers —tema fascinant— podríem fer una altra entrada un altre dia, però avui no parlem d’aquest conjunt sinó només del 73.\nVaja, tot una estrella el 73… Sí! és un número estrella també! Què significa això? No sé si ho sabré explicar… Un número estrella seria aquell número que genera un hexagrama (estrella de sis puntes). Si ho interpretem bé, partint d’un punt, si creem una estrella de sis puntes al seu entorn, necessitem 13 punts; si volem un nivell més, necessitem 37 punts, i si fem un nivell més, necessitem… 73 punts. Aquí tenim les tres primeres seqüències:\nEn aquest cas, veieu que la seqüència correspon a una fórmula concreta.\nVeiem també que l’antecessor del 73 en aquest cas és el 37. Que curiós… sí, perquè els números 37 i 73 són números remirps. Quin nom més estrany… alguns us haureu adonat que remirp és primer al revés. Així doncs, un número remirp és un número primer que quan se’l capgira, esdevé un altre número primer. Perquè sí, el 37 també és un número primer! En aquest cas, parlem de palíndroms primers. És a dir, tant si llegim 37 com 73, parlem de números primers en qualsevol d’ambdós casos. No obstant això, el terme palíndrom se sol aplicar més aviat a lletres i significa que tant si llegim d'esquerra a dreta com de dreta a esquerra, llegim el mateix. Uns exemples: rajar, rallar, rapar, ramar, rasar, ratar, refer...\nEspereu que hi ha més coses del tot sorprenents. Els números 37 i 73 són, respectivament, el 12è i 21è números primers. També palíndroms, tot i que no primers en aquest cas. Vegem els números primers dels cent primers números naturals:\nA més, algú s’haurà adonat que el 21 és fruit de multiplicar 7x3. Aquesta propietat, en matemàtiques s’anomena propietat producte. De fet, en aquesta mateixa ciència existeix el primer de Sheldon i està absolutament definit: l’enèsim número primer pn (21è primer, el 73: p21) serà un primer de Sheldon (73) si compleix que el producte dels seus dígits és n (7x3) i si, a més a més, el número que s’obté d’invertir les seves xifres, rev(pn) (12è), és el rev(enèsim) número primer (12è número primer, el 37, que és el revés de 73). És a dir, si rev(pn) = Prev(n). Rebufa! Com mola el 73! Val a dir que, fins a data d’avui, és l’únic que té aquesta característica!\nPerò hi ha més... sí, encara més! Ara que hem introduït el tema palíndrom, podem jugar una mica més. Per fer-ho, hem de canviar de base. Hem dit que 7x3 = 21. Això és així en base decimal. Però de bases n’hi ha d’altres. Nosaltres coneixem perfectament el sistema decimal, però també coneixereu el binari (0 i 1). Altres menys comuns són l’octal (de 0 a 7) i l’hexadecimal (de 0 a 9 i de A a F). Bé, doncs, tenim que 73, és el 21è número primer, i és el producte de 3x7. Ordenats de menor a major, tenim: 3, 7, 21 i 73. D’aquests números podem observar que:\n310 → 112: 3 en base 10, correspon a 11 en base 2. Aquest número és un palíndrom i un repunit. Un número repunit significa que està format només per números 1. A tall d'exemple, el quatre en binari correspon a 100 i com que té 0 no ho seria.\n710 → 1112: número palíndrom i repunit.\n2110 → 101012: palíndrom\n7310 → 10010012: palíndrom.\nSi passem a sistema octal tenim que:\n7310 → 1118: també obtenim un número palíndrom i repunit. De fet, fins l’actualitat, és l’únic primer decimal en base 8 que existeix:\n1 1 1 1 → 468110, que és divisible per 31.\n1 1 1 → 7310, que només és divisible per 1 i ell mateix.\n1 1 → 910, que és divisible per 3.\n1 → 110, que no es considera número primer.\nUna nova curiositat sobre el 73, i és que si el passem a base cinc, obtenim el número 2435, que ens dóna els tipus de grups de números primers sexis dels quals els 73 en forma part. Què és un número sexy? Sexy ve del llatí i significa sis, de manera que són números que entre ells hi ha una diferència de sis números naturals. Però per complicar la cosa… farem que a més que els números tinguin diferència de 6, a més siguin primers. En aquest cas, tenim:\nParelles: 31|37 37|43 67|73 73|79\nTriplets: 31|37|43 67|73|79\nQue catoxondo que és el número 73… I ja hauríem d’anar acabant… però no podem fer-ho sense abans, parlar dels números primers bessons, que no són altres que parelles de números primers que tenen una diferència de dos números naturals: 3-5; 5-7; 11-13; 17-19; 29-31; 41-43; 59-61; 71-73. El 73 forma part de la 8ena parella de primers bessons. Impressionant! que comença per I, que si mirem la taula ASCII, correspon al caràcter número… 73!\nBufa… amb el 73… Entendreu perquè era el número preferit del Sheldon! I potser a partir d’ara també el preferit de més d’un! I, quants matemàtics més hi hauria si ens haguessin explicat la matèria d’aquesta manera?\nCiència Coneixement Informàtica


Tendències – La veu d'Àfrica\n27 agost 2017 Comentaris tancats a Tendències Societat\nJosep Juanbaró, info@sdrca.barcelona – SDRCA – Les Corts – 27 d’agost de 2017\nAlguns negroafricans tenen un elevat complex de superioritat, això inclou tant alguns negroafricans que viuen a casa nostra com alguns negroafricans que viuen a l’Àfrica\nQuan són al seu país d’origen, aquesta autoestima es multiplica perquè se senten protegits per tots els altres. Són al seu país i hi fan el que volen. La primera cosa que hi fan és mentir. Aquestes persones fan un primer pas: ocultar l’essència del seu país\nEn una etapa ulterior intentaran buidar-te la cartera. Estem parlant de persones de classe mitjana\nLes persones negroafricanes que viuen a casa nostra solen estar més cohibides. N’hi ha que no volen integrar-se a la nostra societat per considerar-la de poca substància\nLes principals relacions que tenen són entre si i, en el límit, es refugien en el món afro\nTot el que s’ha dit fins ara és a grans trets perquè una gran part dels negroafricans que viuen entre nosaltres ens respecten i respecten la nostra societat\nCom deia un empresari nigerià: “La nostra enveja africana ens fa molt de mal”\nLa veu d’alguns africans del continent africà és arrogant, no tenen predisposició al diàleg perquè van a pinyó fix\nAlguns negroafricans no són solidaris fins que necessiten la solidaritat. La seva arma preferida és l’engany per assegurar-se retorns dineraris\nMalgrat tot, amunt Àfrica…!\nPrevious Post:Nosaltres mateixos…!


La CNMV sanciona Josep Borrell perquè va vendre accions a partir d'informació privilegiada\nSegons el regulador, Borrell hauria ordenat vendre títols d'Abengoa d'un familiar per 9.030 euros\nEls comptes i els contes d’en Borrell\nBarcelonaLa Comissió Nacional del Mercat de Valors (CNMV) ha fet públic aquest dimecres que va obrir un expedient sancionador el juliol del 2017 a l'actual ministre d'Exteriors, Josep Borrell, per una acció durant la seva etapa com a conseller d'Abengoa.\nSegons el regulador, Borrell va ordenar a una persona del seu entorn que vengués accions de la multinacional espanyola per valor de 9.030 euros el novembre del 2015. De fet, el mateix Borrell ha confirmat aquest dimecres al Congrés de Diputats que es tractava "d'una cartera de valors d'un familiar que administrava ell".\nTal com apunta el comunicat de la CNMV, Borrell "coneixia informació rellevant que encara no havia sigut publicada". El mateix arxiu també especifica que la resolució de l'expedient no és ferma i, per tant, Borrell encara la pot recórrer davant el ministeri d'Economia i Empresa. Des de la CNMV asseguren que el termini del qual disposa Borrell per presentar el recurs "s'aproxima a un mes". En cas que la decisió del ministeri d'Economia fos desfavorable al titular d'Exteriors, Borrell podria elevar aquest tràmit administratiu a la via contenciosa, és a dir, als tribunals. Si l'ex secretari general del PSOE fos finalment condemnat, s'enfrontaria a una sanció que "normalment acaba sent una multa econòmica", apunten des de la CNMV.\nEl titular d'Exteriors ha assegurat que recorrerà a la sanció, tal com avança 'La Información'. "Estem parlant d'una quantitat de 9.000 euros, que representa una part molt petita dels valors que desgraciadament vaig perdre; si hagués tingut informació privilegiada no ho hauria perdut tot", ha afegit. Borrell tampoc ha volgut detallar l'import de la sanció imposada per la CNMV, però ha explicat que "és bastant superior als 9.000 euros".\nMés problemes amb la justícia\nJosep Borrell ja va ser imputat per un tribunal de l'Audiència Nacional l'any 2016 per la fallida d'Abengoa. El també expresident del Parlament Europeu, juntament amb exmembres del consell d'administració d'Abengoa i Deloitte, va ser acusat de formar una comissió de delictes societaris en què s'havia falsejat documentació comptable i informació financera.\nLa justícia, però, va decidir finalment no citar Borrell com a investigat per la seva gestió dins l'empresa. L'Audiència va optar per centrar la investigació en Felipe Benjumea, expresident de l'empresa, i Manuel Sánchez Ortega, exconseller delegat.\nLa companyia d'energies renovables, que va arribar a un endeutament de 25.000 milions d'euros, va poder evitar el concurs de creditors després que un jutjat mercantil de Sevilla aprovés el seu pla de rescat. L'empresa va estar a punt d'abocar-se a la suspensió de pagaments més gran de la història d'Espanya després que diversos informes dubtessin de la seva viabilitat.


El Síndic investiga les agressions homòfobes del cap de setmana a Barcelona El Síndic investiga les agressions homòfobes del cap de setmana a Barcelona – Tot Barcelona | Notícies i Informació d'actualitat a Barcelona\nEl Síndic de Greuges, Rafael Ribó, al Parlament / ACN\nACN 31/05/2021 2:40 pm\nEl Síndic de Greuges, Rafael Ribó, investiga d’ofici les agressions homòfobes que hi ha hagut aquest cap de setmana passat a Barcelona. Així ho assegura en un comunicat en què també trasllada la seva solidaritat a les víctimes, que s’han vist “vexades, amenaçades o agredides” per la seva orientació sexual. Segons s’explica, el Síndic s’ha adreçat a la Direcció General de la Policia, a la Direcció General d’Igualtat i a l’Ajuntament de Barcelona per demanar informació sobre els fets ocorreguts. A més, també demana la implicació de la ciutadania per defensar el dret de les persones i diu que la lluita contra la discriminació per qüestions d’odi ha de ser una prioritat per al conjunt de la societat.\nEl defensor de les persones ha demanat a la Direcció General de la Policia conèixer quina ha estat la seva intervenció quant a les víctimes i els presumptes agressors, si ha detectat un increment d’aquests fets delictius respecte de l’any anterior i si està estudiant prendre alguna altra mesura extraordinària dins el pla integral del cos “per garantir i protegir el lliure exercici dels drets del col·lectiu”.\nA l’Ajuntament de Barcelona i a la Direcció General d’Igualtat els ha demanat informació sobre l’anàlisi que han fet dels casos, les intervencions que han dut a terme i si han decidit impulsar noves campanyes de sensibilització i de prevenció en aquest àmbit. El Síndic recorda que d’acord amb la Llei 11/2014, té la missió de supervisar i defensar els drets de les persones LGTBI.\nEn aquest context, destaca que s’ha detectat un increment de casos de violència homòfoba i d’incidències motivades per LGTBI-fòbia a Catalunya. Des de principis del 2020, el Síndic ha obert 11 actuacions d’ofici per agressions homòfobes, físiques o verbals a Catalunya. Sobre les agressions del cap de setmana, la investigació oberta fa referència a una agressió a la platja, una al barri de Gràcia i una altra a l’entorn pròxim a l’Auditori.\nSegons ell, cal la implicació de les institucions de defensa dels drets humants, els cossos de seguretat, ONG, mitjans i ciutadania. “Casos com els que han tingut lloc aquest cap de setmana mostren que encara som lluny d’una societat de veritable igualtat en què tothom pugui viure amb la llibertat d’estimar i expressar-se d’acord amb la seva identitat de gènere”, conclou.


Compte enrere per la Salomon Ultra Pirineu, en directe per TV3 | https://www.feimkilometres.com\nDel 4 al 6 d’octubre es disputarà una nova edició de la Salomon Ultra Pirineu. Una de les clàssiques del calendari de curses per muntanya. L’Ultra Pirineu ofereix cinc curses: l’Ultra Pirineu, la Sky Pirineu, la Trail Pirineu, la Mitja Pirineu, la Nit Pirineu i la Pirineu XS, i compta amb 4.000 participants de fins a 50 països.\nLa gran novetat és la Sky Pirineu, de 36 quilòmetres i 2.600 metres de desnivell, que serà la penúltima prova de la Copa del Món de Skyrunning i darrera prova de les Golden Trail National Series. A més, la cursa serà retransmesa en directe per TV3 dissabte 5 d’octubre (10h)\nSegons David Prieto, director de la Salomon Ultra Pirineu, “aquesta emissió en directe suposa un repte molt gran que encarem amb molta il·lusió” i afegeix “que una cadena pública aposti per fer un directe de la Salomon Ultra Pirineu demostra el gran salt que ha fet aquest esport”.\ntogged in: Copa del Món curses per muntanya, Trailrunning, Ultra Pirineu\n“El cor se’t posa a mil, dos mil i tres mil pulsacions”


La plataforma critica els crits, la música alta, la gent bevent als carrers i, fins i tot, alguna persona dormint a les voreres\nGent a Santa Catalina. Associació de Veïns Barri Cívic de Santa Catalina\nPalmaL'Associació de Veïns Barri Cívic de Santa Catalina ha criticat aquest dilluns que el barri ha tornat a registrar "excessos" durant aquest cap de setmana i ha destacat crits, música alta i gent bevent als carrers.\nEn un comunicat, la plataforma ha destacat diversos casos, com una festa a un pis particular del carrer de la Fàbrica fins a les 08.30 hores de dissabte i "escàndol" a la plaça del Vapor fins a les 05 hores del mateix dia.\nAixí mateix, ha assegurat que, malgrat haver telefonat a la Policia Local en algunes ocasions, el soroll i la festa continuaven a altres indrets, com el carrer de Sant Magí, on es va traslladar un grup que celebrava un comiat amb megàfons i xiulets.\nPer altra banda, també han remarcat que s'han registrat aglomeracions de gent bevent a les voreres del carrer del Cotoner i ha alertat que, fins i tot, hi va haver alguna persona dormint als carrers d'aquesta zona després de sortir de la discoteca.\nDe fet, la Policia Local ha aixecat, entre aquest divendres i dissabte, un total de 69 actes a Santa Catalina, dels quals 13 encallin ser per ocupació de la via pública, 18 per deterioració de la tranquil·litat de l'entorn i 12 de trànsit, segons recull Europa Press.\nPer altra banda, en el Polígon de Son Castelló es van aixecar un total de 83 actes: 73 per botellot, 6 per embrutar la via pública, 1 per tinença estupefaents, 1 per consum estupefaents, 2 per objectes per a accions il·legals i 1 denúncia de circulació per dificultar el pas dels vehicles.\nAjuntament de Palma Santa Catalina renou festa Associacions Veïnats


Lloguer de cotxes Curaçao - Llogar un cotxe a Curaçao\nLloguer de cotxes Curaçao\nLlogar un cotxe a Curaçao\nLloguer cotxes en Curaçao\nLloguer de cotxes a Curaçao\nEl lloguer de cotxes a Curaçao és possible si heu reservat el vostre vehicle de lloguer tan aviat com sigui possible. Per descomptat, encara hi ha moltes més opcions al cotxe, de manera que podeu estalviar fins a un 15-40% del preu del lloguer del cotxe. Compareu les companyies de lloguer de cotxes amb el llogar un cotxe a Curaçao i tria el vehicle adequat per a tu i reserva’t en línia. Feu-ho còmodament des de casa.\nLa majoria de les companyies de lloguer de cotxes ofereixen serveis de lloguer de cotxes Curaçao, de manera que el lloc de recollida i lliurament de l’automòbil pot ser diferent. Òbviament, s’ha de tenir en compte, i abans de la reserva, cal indicar si volem llogar un cotxe a un altre país.\nQuè oferim lloguer cotxes en Curaçao Aeroport, Estació de trens, ciutat: gran assortiment, millors preus garantits, cotxes de qualitat llogats. Amb un lloguer de cotxes en línia convenient i segur, podeu triar entre un equip opcional addicional, com ara un seient infantil, un GPS, un bastidor de sostre i molt més. Cadenes de neu que suporten el transport d’hivern.\nSuperfície: 444 km²\nLloguer de cotxes a Curaçao Aeroport\nUs permetrem trobar les tarifes de lloguer de cotxes més barates a Curaçao en pocs minuts i en moltes ubicacions. Trieu entre grans ofertes en marques mundials i reservar un cotxe de lloguer amb només uns quants clics. També es poden fer lloguer de cotxes a l’Aeroport de Curaçao amb descomptes en línia, de manera que podeu llogar un cotxe a la tarifa més barata a casa.\nNo deixis passar l’oportunitat de manera ràpida i senzilla amb el millor lloguer de cotxes Curaçao Aeroport. Si arribeu amb avió, prepareu el vostre número de vol quan feu el lloguer d’un automòbil, ja que els cotxes solen demanar aquesta informació.\nComparem totes les companyies de lloguer de cotxes a l’aeroport de Curaçao per a poder donar-te el millor preu.\nLloguer de cotxes a l’Aeroport de Curaçao\nLlocs populars de llogar un cotxe a Curaçao:\nSi no només viatgem al país per viatges de negocis, Curaçao té molts llocs d’interès i atraccions populars, des d’on intentem aprofitar al màxim. Per descomptat, el lloguer de cotxes a Curaçao és de gran ajuda ja que podem arribar fàcilment al lloguer de cotxes a qualsevol lloc.\nLlocs de lloguer de cotxes populars a Curaçao (centre de la ciutat, estació de ferrocarril), sense necessitat d’integritat, alguns d’ells: -\nHi ha una possibilitat de llogar un cotxe en un Curaçao Aeroport, com ara: -


Calidoscopi d'Educació Social: Què és un trastorn mental?\nAixò és comprensible a causa del fet que encara no han pogut demostrar-se les causes concretes que produeixen cada un dels diferents trastorns mentals. I és que la complexitat del cervell humà implica una síntesi dinàmica entre biologia, genètica, emocions, vivències, relacions, ment, cultura, condicions personals i socials, sense comparació amb cap altre òrgan humà.\nPerò per entendre'ns, podem definir un trastorn mental com una alteració de tipus emocional, cognitiu i/o del comportament, en què queden afectats processos psicològics bàsics com són l'emoció, la motivació, la cognició, la consciència, la conducta, la percepció, la sensació, l'aprenentatge, el llenguatge, etc. que dificulta l'adaptació de la persona a l'entorn cultural i social on viu i crea alguna forma de malestar subjectiu.\nQuè diferencia hi ha entre un trastorn mental i una discapacitat intel·lectual?\nUna persona amb discapacitat intel·lectual té limitacions en el seu funcionament intel·lectual a més de en habilitats bàsiques com la comunicació, cura personal i habilitats socials. La capacitat intel·lectual no està alterada en la majoria dels trastorns mentals, a excepció del Retard Mental, inclòs en els Trastorns de l'inici en la infància, la infantesa o l'adolescència segons la DSM-IV-R.\nAlgun dels factors que incideixen serien les alteracions químiques o físiques en el cervell, la predisposició genètica, els factors ambientals com l'estrès, el consum de drogues, traumatismes cerebrals, malalties orgàniques, etc.\nEns preocupa que encara hi ha un important nombre de persones que pateixen un trastorn mental i no acudeixen a rebre tractament a causa de l'estigmatizació que hi ha sobre aquest tipus de trastorns.\nSí. Amb l'adequat tractament farmacològic i psicoterapèutic, amb un entorn social i familiar favorable i les intervencions de rehabilitació psicosocial pertinents, una persona amb trastorn mental pot superar les limitacions de la malaltia i estar capacitada per treballar, mantenir relacions socials, cuidar dels seus fills, etc.\nNo. Les persones que pateixen un trastorn mental no tenen més conductes violentes que la resta de la població. De fet, normalment, una persona amb un trastorn mental greu, com pot ser el cas de l'esquizofrènia, evita tenir situacions violentes donat que els hi generen un estrès excessiu.\nEn contades ocasions, una persona afectada per un trastorn mental té episodis violents i es donen quan no està rebent un tractament adequat.\nTenir un caràcter agressiu és independent al patiment d'un trastorn mental.\nQuin és el rol de la família en el tractament d'un trastorn mental?\nUn entorn familiar adequat i tranquil és molt important en la recuperació d'un trastorn mental. El paper de la família és essencial, ja que l'experiència viscuda i la proximitat amb la persona afectada poden aportar moltes dades i suport al tractament que se segueixi. Compleix un paper molt important a l'hora d'oferir suport a l'afectat.\nEn primer lloc, podem ajudar molt si cuidem la nostra manera de parlar sobre els trastorns mentals i les persones que els pateixen: abandonar termes tradicionalment pejoratius, com ara “boig” o “tarat”, o parlar d'una persona referint-nos únicament al seu diagnòstic i subratllant-ho (dir “esquizofrènic” en compte de “persona amb esquizofrènia”).\nTambé s'ha de normalitzar el tracte amb les persones afectades i fer-les sentir com un membre més de la societat.\nPublicat per Educador Social a 11:10 a. m.


La Urbana acceptarà targes de crèdit per cobrar multes\nFEDE CEDÓ 05.03.2007\nEls infractors pagaran a l’instant amb targeta si no tenen diners.\nEls agents estan provant un nou aparell portàtil, que serà del tot operatiu a partir de l’estiu.\n37.000 sancions per incivisme en el primer any d'orenança cívica.\nAquest estiu ningú es podrà escapolir de pagar una multa. L’Ajuntament de Barcelona està dotant els agents de la Guàrdia Urbana de les unitats de trànsit i de seguretat ciutadana d’ordinadors personals de butxaca equipats amb terminals que permeten el pagament de la sanció al comptat, a través de targetes de crèdit.\nAmb això, s’evitarà l’alt índex de morositat, del 80%.\nLa iniciativa es començarà a aplicar al maig i a l'estiu quedarà totalment operativa\nLa iniciativa ja s’està provant en unitats aïllades, però es començarà a implantar el maig per estar totalment operativa a l’estiu, dates en què "les sancions per fets incívics augmenten espectacularment", explica a 20 minutos l’intendent portaveu de la Guàrdia Urbana, Carles Reyner. Molts són comesos pels turistes, que queden impunes si no paguen.\nL’any passat els agents van començar a tenir unitats PDA, però ara han evolucionat i es preveu que la campanya estival tinguin lectors de targetes. En l’actualitat els sancionats per actituds incíviques "ja comencen a pagar la multa al comptat quan són sorpresos" per evitar la notificació.\nEl mateix sistema "es podrà aplicar a les unitats de trànsit", afegeix Reyner, de forma que els infractors podran pagar al moment amb tarjeta de crèdit. Tot i així, segons Reyner "el darrer any s’ha aconseguit cobrar el 22% de sancions". Fins fa dos anys, aquest percentatge era del 8%.\nEl tràmit entre que es rep la notificacio, es presenten al·legacions i es resolen pot trigar sis mesos\nUn problema afegit és el farragós tràmit burocràtic que pot superar els sis mesos entre que l’afectat rep la notificació, presenta al·legacions i es resolen. L’Ajuntament ha rebut prop de 1.500 al·legacions, el 70% de les quals han estat desestimades. Un miler més estan pendents de resolució.\n37.000 sancions per incivisme\nEl primer any de l’ordenança cívica ha generat prop de 54.000 actuacions policials, 37.000 de les quals han corportat sancions econòmiques.\nEl 32% de les infraccions feien referència a la venda ambulant, el 19% per penjar cartells o publicitat, el 15,5% per consumir begudes alcohòliques en la via pública i el 10% per infringir la norma de civism. Un centenar dels multats eren turistes. L’Ajuntament només ha pogut ingressar 340.000 euros (22%), 46.851 euros, al comptat.\nTres detenidos por retener y violar a una mujer en Barcelona 129


Terrassa recupera el nom de Rosario de Acuña, pensadora feminista | Canal Terrassa\nTerrassa recupera el nom de Rosario de Acuña, pensadora feminista\nRosario de Acuña i Villanueva va ser una escriptora, pensadora i feminista del segle XIX i principis del XX. És considerada una de les més avançades avantguardistes en la demanda de drets i igualtat social. I des d’aquesta setmana ja és el nom d’una plaça a Terrassa. La Comissió del Nomenclàtor l’ha recuperat per a una plaça al barri de La Maurina, entre els carrers de Núria, de València i d’Atenes.\nEl cas és que Terrassa ja va tenir un carrer amb el nom de Rosario de Acuña. L’Ajuntament el va instaurar el 1924, només un any després de la seva mort. Va estar vigent 63 anys. El 1987 el consistori va aprovar un acord sobre la normalització de noms de personatges i fets històrics de significació contrària a les institucions democràtiques. Un dels carrers va ser el de Rosario de Acuña, que es va canviar pel nom de Josep Trueta.\nAra, el Nomenclàtor ha observat que no hi havia raons objectives per aquest canvi de nom i ha proposat que es restutuís el nom de Rosario de Acuña en aquesta plaça que, fins ara, no es deia de cap manera.\nTags: La Maurinanomenclàtorplaça rosario de acuña\nFGC reduirà a 5 minuts la freqüència de trens entre Terrassa i Barcelona\nEl periodista i historiador Vicenç Lozano fa un retrat d’Itàlia a l’Aula Gran de Terrassa


Els comerciants de Reus encaren les vendes de Nadal amb il·lusió i confien a fer una bona campanya | Tots21 | Notícies de Tarragona, Reus, Tarragonés i Baix Camp\nDos compradors mirant un aparador d’una botiga del centre de Reus, en el primer cap de setmana de la campanya de Nadal. Foto: Mar Rovira\nEls comerciants de Reus confien a fer una bona campanya de Nadal i l’encaren amb il·lusió i esperança. Aquest dissabte els carrers del centre de la ciutat s’han omplert de compradors que feien ja les primeres compres nadalenques i, d’altres que donaven un cop d’ull a possibles regals. Per contrarestar el confinament perimetral dels caps de setmana, els botiguers obriran els migdies a partir d’aquest dilluns i, també, tots els diumenges i dies festius d’aquest desembre. Amb aquesta mesura, volen facilitar les compres als clients dels municipis veïns. «Tenim un comerç molt potent a Reus i ens estem mantenint força bé; estem notant que hi ha afluència a les botigues», ha dit a l’ACN la presidenta de la Unió de Botiguers, Meritxell Barberà.\nNi el plugim ni el confinament perimetral, ha buidat els carrers principals del centre de Reus en el primer cap de setmana de la campanya de Nadal. Ans el contrari, molts ciutadans han sortit a remenar i regirar les botigues per comprar els primers regals d’aquestes festes. Els descomptes del ‘Black Friday’, que s’allarguen durant tota la setmana, també han estat un reclam per anar de compres. «Són dies de vendes, en els quals les famílies van mirant i fent les cartes als reis», ha afirmat Barberà. «La sensació és que hi ha hagut força moviment durant tota la setmana», ha afegit.\nDavant les limitacions de moviment els caps de setmana, els botiguers han apostat per obrir els migdies per tal de facilitar les compres entre setmana als clients dels municipis i comarques de l’entorn. «Si tenim en compte que obrirem tots els festius i que incrementarem l’atenció al migdia, estem completament convençuts que es pot esponjar la compra; confiem a fer una bona campanya, ja que ho necessitem tots plegats», ha destacat el president del Tomb de Reus, Jacint Pallejà.\nMalgrat que els comerciants preveuen una bona campanya de Nadal, assenyalen que serà complicat salvar l’any. «Venim d’una primavera que hem estat tancats, d’un estiu sense visitants, és molt difícil salvar-lo; però tenim molta il·lusió i esperança en aquesta tardor i Nadal», ha assegurat Barberà.\nSi bé els venedors no demanen que s’avanci l’aixecament del confinament perimetral per esperonar les vendes, sí que reclamen que s’ampliï l’àmbit comarcal. «Una possible solució és que en lloc de fer servir la divisió comarcal del Baix Camp es fes servir la del territori de la Cambra, que inclou la Conca de Barbera, Priorat, Ribera d’Ebre i la Terra Alta», ha tancat Pallejà.\n29/07/2021 El PP vol portar al Congrés els terrenys d’Adif a l’avinguda del Comerç de Reus


DEMÀ SERÀ UN ALTRE DIA . Guillem Terribas: 10/01/2011 - 11/01/2011\nHomenatge a Miquel Pairolí, Cinena Truffaut\nClaudia Cardinale, Alain Delon.\nEstats Units, 1965.\nIntèrprets: Omar Sharif, Julie\nChristie, Geraldine Chaplin, Alec\nMiquel Pairolí: alguns llibres, algunes pel·lícules\nMiquel Pairolí (Quart , el Gironès 1955 – 2011) va ser\nun escriptor que va conrear el periodisme, l’assaig, el\nteatre, la narrativa…i, també, els dietaris. Pairolí era\nun home de la terra, que estimava la seva terra, la seva\ngent, les tradicions; i al mateix temps era una persona\ncrítica i quan convenia no tenia pèls a la llengua ni a\nl'hora d’escriure. Era tremendament correcte i generós.\nEducat i sensible. Li agradava la música, sobretot la\nmúsica, escoltar-la i no pas sentir-la. També el teatre i\nel cinema. Era un gran cinèfil i, també, molt exigent.\nMiquel Pairolí venia molt sovint al Cinema Truffaut. Per\naixò la gent del Col·lectiu de crítics de cinema i els\nque hi treballen, l’Eudald, en Carles i en Jep, li volem\nagrair les seves visites i els seus comentaris, en\naquest senzill homenatge, tot programant dues\npel·lícules que sabem que formaven part de la seva\nDoctor Zhivago (1965) de David Lean, basada en la\nnovel·la de l’escriptor rus Nobel de literatura Boris\nPasternack (Moscou 1890 – 1960) i el guionista (asidu\nde David Lean) Robert Bolt en va fer una molt bona\nadaptació. Interpretada per un Jove i pràcticament\ndesconegut Omar Sharif i una esplèndida i jove Julie\nChristie, també la Geraldine Chaplin, entre altres. La\npel·lícula la va produir Carlo Ponti i els exteriors es\nvan rodar pràcticament tots a les afores de Madrid.\nUna de les millors pel·lícules del gran director anglès\nDavid Lean, que val la pena revisar en pantalla gran,\namb una música de Maurice Jarre, que ja forma part\nLa segona, un altre clàsic de la literatura, en aquest\ncas italiana, Il gattopardo de Gioseppe Tomasi di\nLampedusa, escrita a finals dels anys 50 del segle\npassat i que Luchino Visconti va portar al cinema l’any\n1963, amb el mateix títol. Magistralment\ninterpretada per Burt Lancaster acompanyat pels\njoves actors Alain Delon i Claudia Cardinale, entre\nd'altres. Pairolí tenia una gran debilitat per\nl’escriptor Italià Lampedusa (Palermo, 23 de\ndesembre 1896 – Roma 23 de juliol 1957) i l’any\n1996 Pagès editors li va publicar un assaig, sobre\nl’obra "Il Gattopardo", amb el títol d’ El príncep i el\nDues grans grans novel·les escrites per dos grans\nescriptors i portades al cinema per dos grans\ndies 17 i 18 d'octubre 2011\nPublicat per Guillem Terribas a les 21:42 2 comentaris:\nEtiquetes: Cinema Truffaut, Dr. Zhivago, Guillem Terribas, Il Gattopardo, Miquel Pairolí


Mola Produccions – Produccions teatrals i per a TV\nProduccions teatrals i per a TV\nA Christmas carol, un conte de Nadal\nSobre els danys del tabac\n16 Setembre 2013 by molaproduccions\nTorna AFTERPLAY amb gira i temporada al Teatre Lliure!\nAquesta tardor-hivern torna AFTERPLAY!! Fina Rius i Toni Sevilla (que substitueix Pep Ferrer) seran la Sònia de “L’oncle Vània” i l’Andrei de “Les tres germanes” sota la direcció d’Imma Colomer.\nA part d’estar de gira, AFTERPLAY tornarà a fer temporada, aquesta vegada al Teatre Lliure de Barcelona, del 30 d’octubre al 17 de novembre.\nPublicat a Afterplay\n2 Juliol 2013 by molaproduccions\nAl Festival Grec de Barcelona 2013!\nMola Produccions estarà, aquest any, al Festival Grec de Barcelona amb FLAMES A LA FOSCA, un espectacle que homenatja Salvador Espriu i Salvador Roselló-Pòrcel.\nTres úniques funcions (4, 5 i 6 de juliol) al Mercat de les Flors! No t’ho perdis!\nPublicat a Flames a la fosca\n6 Mai 2013 by molaproduccions\nTorna PRIMER AMOR a La Villarroel!\nDel 7 de maig al 16 de juny us esperem amb PRIMER AMOR a La Villarroel.\nDissabtes 18:30h i 20:30h\nPublicat a Primer amor\nSOBRE ELS DANYS DEL TABAC I LES OSTRES a La Villarroel\n14 Abril 2013 by molaproduccions | Imatge\n6 Març 2013 by molaproduccions\nEstrena d’AFTERPLAY a Terrassa\nEl passat dissabte 2 de març es va estrenar AFTERPLAY al Teatre Alegria de Terrassa. Es van exhaurir les entrades i l’acollida del públic va ser fantàstica!\n8 gener 2013 by molaproduccions\nEntrega de la Cistella de Reis a les guanyadores de Verkami\nMoltes gràcies a tots els mecenes que van participar en el nostre projecte de Verkami i moltes felicitats a la Carmen Hernández i la Mª Eugènia Vilar, guanyadores de la nostra Cistella de Reis!!!\n– Mercè (Capdevila) aviram, ous i caça\n– Cansaladeria A. Ollé\n– Verdures i Fruits Molins\n– Marisc i Peix M. Pintanel\nL’entrega de la Cistella es va efectuar el passat 5 de gener al Mercat de la Concepció de Barcelona a mans d’Imma Colomer i Fina Rius.\nPer veure el vídeo fes click aquí.\n10 Desembre 2012 by molaproduccions\n” …molta imaginació i una història ben trenada… “\n” …Els canvis de personatge són constants, i els actors Enric Majó i Jaume Comas, amb mínimes variacions fan que els reconeguis sense cap dubte. I és que amb tant d’ofici a dalt de l’escenari, t’oblides dels actors i et submergeixes en els personatges i en la seva història…”\n” …Ho he de seguir reconeixent: el Francesc Cerro n’és un mestre. El seu treball es nota en el fet que no es nota la seva presència… al final penses “és clar, hi ha un director…”\nPublicat a A Christmas carol, un conte de Nadal\n27 Novembre 2012 by molaproduccions\nAfterplay a verkami\nDes d’avui fins al dia 5 de gener de 2013, el projecte “Afterplay” estarà penjat a la web de Verkami per tal de poder cobrir una part del finançament a través del mètode crowdfunding o micromecenatge, en el què diferents mecenes donen suport i petites ajudes econòmiques a projectes innovadors i creatius com el nostre.\nAquests mecenes reben sempre una recompensa, en funció de la seva aportació. Anima’t i participa! Tu també pots ser col·laborador d’aquest projecte!\nVull participar en el projecte\n6 Novembre 2012 by molaproduccions\nEl dia 3 de desembre s’estrena, a l’Ateneu barcelonès, la lectura escenificada de “A Christmas Carol, Un conte de Nadal” de Charles Dickens i interpretada per Enric Majó i Jaume Comas i dirigida per Francesc Cerro-Ferran.\nLa idea és tornar a la tradició dels contes explicats a vora del foc i retrobar la sabiesa que es pot transmetre de generació en generació tot explicant contes als grans i als petits.\nEstà dirigida a un públic familiar i es farà pels escenaris catalans durant totes les festes de Nadal i fins a Reis.


Ràdio Balaguer - El Comtat d'Urgell de futbol sala guanya 2 a 3 a l'Olímpic Floresta de Sant Cugat i suma 3 punts més, que li donen una 12a posició i l'acosten a la part mitja de la taula classificatòria\nEl Comtat d'Urgell de futbol sala guanya 2 a 3 a l'Olímpic Floresta de Sant Cugat i suma 3 punts més, que li donen una 12a posició i l'acosten a la part mitja de la taula classificatòria\nEl Comtat d'Urgell de futbol sala guanya el seu segon partit consecutiu de Tercera Catalana, en la 7a jornada de lliga, que l'enfrontava a l'Olímpic Floresta de Sant Cugat.\nEl primer gol del partit va ser obra de Josep Borràs al minut 9, posant el marcador a favor dels balaguerins, que van mantenir l'avantatge fins al minut 17, en que el Floresta va empatar l'encontre. Amb aquest empat es va arribar a la mitja part.\nA la represa els locals es van avançar, però el de la Noguera no van abaixar intensitat i van remuntar el resultat advers amb gols d'Albert Pérez i Gerard Monsó. La mala notícia va ser l'expulsió d'Aleix Viola als últims minuts de partit.\nEl Comtat d'Urgell és ara 12è classificat amb 6 punts, rivalitzant amb diversos equips per instaurar-se a la part mitja de la taula.\nEl proper dissabte rebrà a casa a la Penya Esplugues, líder de la categoria, que només ha perdut 1 partit.


Tocant el cel | Sanllehy\nAlguns barris de Barcelona reben massives visites de barcelonins i turistes mentre fan sentir als seus habitants orgullosos de ser-ho i competeixen a l’estiu amb les seves festes, botigues i hostaleria. Hi ha però a la ciutat un barri tranquil que viu per als seus habitants als qui, sense massa soroll, fa tocar el cel. Està, clar, a la muntanya, fet de pins blancs i d’arbres de l’amor, moreres, oms i oliveres i clar, de sanes pujades d’aire pur, per això els avis tenen bones cames i hi ha aquí moltes residències. També perquè s’han reconstruït moltes de les cases d’estiu que van construir anys enrere barcelonins antics, no tan senyorials com el Tibidabo o el passeig de Gràcia, però boniques per igual i a l’abast del ciutadà.\nParc Güell i Parc del Guinardó li donen els seus graus menys de temperatura i el seu aire fresc, la seva extensa àrea per passejar i fer exercici –segons gustos i edat-, i innombrables racons secrets. Pocs els hi coneixen tots, encara que les guies i actuacions turístiques comencen a treure lluentor a alguns d’ells. El boca-orella, precisament, porta aquí a nombrosos estrangers que desitgen veure Barcelona en 360º, donant la volta sobre si mateixos, i les bateries antiaèries, les grans vistes sota pins… El que no expliquen les restes històriques ho fan els escriptors, que s’han inspirat en aquests escenaris per crear novel·les de classe o poemes existencials.\nViure al barri de Sanllehy és estiuejar a Barcelona, o habitar amb la calma d’un poble la precipitada vida de capital urbana. Aquí es compra en els seus comerços perquè estan ben assortits i perquè et coneixes, i bromeges, o et queixes del govern. Perquè passeges al gos mentre saludes als veïns més de carrer, encarregues llet de civada fresca, compres peix per menjar i veus el pas de les estacions en places i parcs i allà a baix, Barcelona.\nDeixa’t recomanar per gent del barri com descobrir millor aquest cor de districte amb esperit de muntanya.\nUna veïna del barri de Sanllehy\n← Tenim nova web\tSetmana Fantàstica de Sanllehy Comerç →


El preu de l'habitatge a Catalunya és on més cau d'Espanya - Immo Diari\nInici Coronavirus El preu de l’habitatge a Catalunya és on més cau d’Espanya\nSegons la consultora Colliers International Spain en un estudi per a El Economista, el mercat residencial de segona mà s’està veient afectat per la crisi sanitària de Covid-19 i les seves negatives conseqüències econòmiques, si bé, l’impacte no està sent el mateix a tot Espanya.\nCatalunya és una de les comunitats autònomes en què més està caient el preu de l’habitatge, arribant les baixades al 22,5%, amb rebaixes en els preus de oferta dels immobles que van des del 8,4% en el cas de Barcelona, fins a un 22,5% en el de Lleida, que es corona com la capital de província espanyola que més caiguda ha registrat en els seus preus durant la crisi del coronavirus.\nLa taxa d’atur, la dependència de cada ciutat a la demanda estrangera i al turisme són alguns dels factors que més estan incidint en la caiguda dels preus, i és, de moment, Catalunya la regió més afectada. Tot i la important caiguda dels preus que experimenten les quatre províncies, no es deu únicament a la dependència de la demanda estrangera i a l’ augment de l’atur, “sinó també a la incertesa política que viu aquesta comunitat autònoma” afirmen.\nPer darrere de Lleida, la següent capital de província amb una major caiguda dels preus d’oferta és Girona, amb el 17,9%.\nLa situació que s’està vivint en el mercat de segona mà dista molt de la que es dóna en el sector de l’obra nova. Així, l’informe assenyala que “transcorreguts ja tres mesos de crisi sanitària, es detecta certa estabilitat en els preus de la nova oferta”. En aquest sentit, Mikel Echavarren, CEO de Colliers International Spain assenyala que, de moment, “no hem detectat baixades de preu en projectes d’obra nova”. Si bé, el problema d’aquest mercat, segons el directiu “no serà tant el preu com la baixada dràstica de l’activitat a nivells similars als de fa uns quatre anys, al voltant de les 60.000-65.000 habitatges iniciats a l’any”.\nArticle anteriorCom serà l’obra nova després de la pandèmia?\nArticle següentQuines són les característiques del professional immobiliari després del confinament?


Pericos A La Carta: L'última hora del mercat: Entrades\nL'última hora del mercat: Entrades\nL'operació entrada continua encallada, conseqüència directa del retard amb el qual es produeixen les sortides. El límit salarial impedeix la contractació de nous futbolistes si abans no en surten, i és que el fair-play financer de LaLliga és molt estricte en aquest sentit. Així, doncs, als despatxos de Lardín i Perarnau s'està intentant resoldre un trencaclosques complex que consisteix a trobar destinació per Roberto, Caicedo, Hernán i Diop l'abans possible per evitar que es trunquin més operacions. Evitar casos com el de Gorka Iraizoz, que en el seu moment es va cansar d'esperar i va volar, la prioritat.\nEl cas del mexicà Diego Reyes és un alt i baix constant. Fa escassos dies semblava completament descartat, una tesi que es va reafirmar amb un estrany comunicat del club on tan sols manifestava la seva voluntat de seguir-hi comptant pel següent curs. A molts els va sonar a una maniobra de l'entitat per curar-se amb salut, però després de començar la pretemporada a les ordres del nou tècnic del Porto, el club portuguès li ha concedit un permís i en l'actualitat és a Barcelona. Malgrat que els rumors s'han disparat i sembla que s'obre un bri d'esperança, el seu retorn es preveu llarg i complicat. Qui és probable que no torni és Dídac Vilà. L'acord entre club i jugador era total, però les dificultats que l'AEK posa a l'operació, i és que exigeix un milió per deixar-lo anar malgrat que Dídac i Espanyol asseguraven que quedava en llibertat, haurien decantat a l'àrea esportiva per cercar una tercera opció, després que la primera, Saborit, també fallés.\nMolts jugadors ha sondejat l'Espanyol en aquests últims dies, però les primeres opcions volen, i Lardín i Perarnau hauran de rebaixar el llistó. Borja Valero, que podria tenir aparaulat el seu fitxatge amb l'Inter, Ever Banega, que posa rumb a Sevilla o fins i tot Thiago Motta, que ha renovat amb el PSG per un any més. Davant d'aquest escenari, qui ara podria estar en el punt de mira per esdevenir el 'cervell' de l'equip de Quique és Pozuelo, i joves talents estrangers de lligues de segon nivell.\nTampoc serà Mariano el davanter 'top' que s'espera, i és que el Madrid ha confirmat el seu traspàs al Lió per una quantitat de milions considerable. Nolito ja es va escapar fa dies, i ara seria Lucas Pérez, qui no compta per Wenger a l'Arsenal, el preferit, malgrat que la seva arribada es preveu difícil per la dura competència amb la qual comptarà l'Espanyol. A més, el jugador preferiria tornar a Corunya per reincorporar-se al Deportivo. Segons 'Contra Deportiva', Raúl De Tomás, una jove promesa de 22 anys del planter del Reial Madrid que volta per Segona A des de fa diverses temporades i que ha explotat aquesta última al Valladolid, on ha coincidit amb Joan Jordán, podria acabar esdevenint l'aposta de la direcció esportiva.\nQui tornen són els cedits. En el seu cas, només Pau López, malgrat que podria forçar per tornar al Tottenham, i Joan Jordán, que com a mínim farà pretemporada, tenen opcions de quedar-se. Jairo Morillas, lesionat de llarga duració, continuarà amb la seva recuperació aquí i se li obrarà la porta de sortida al gener, mentre que Adrià Dalmau, Róber Correa, Paco Montañés no compten i es buscarà una alternativa (en forma de cessió o recessió) perquè no segueixin. Diferents són els casos de Mamadou Sylla, per qui el KAS Eupen va fer efectiva l'opció de compra voluntària, i de Germán Parreño, que després de passar el curs a préstec a l'Elx finalitzava contracte i ha marxat, com a agent lliure, a l'UCAM Múrcia de Lluís Planagumà.


Davall sa Serra, vénda de\nD DA 5 Imatges 2 Col·laboradors 91 Visites Bústia de suggeriments\nDavall sa Serra, vénda de 1 GEO Vénda del poble des Cubells, al terme municipal de Sant Josep de sa Talaia. Ocupa l’extrem oriental del poble, de tal manera que limita al sud amb la mar, a l’est amb els pobles de Sant Francesc de s’Estany i Sant Josep de sa Talaia, al nord amb la vénda de la Flota, i a l’oest amb aquesta mateixa vénda i amb la des Cubells. El nom es ben expressiu de la situació d’aquestes terres: són les situades al sud de la serra d’en Calaveres, entre ella i la mar. Per l’est i l’oest els límits també vénen ben definits per accidents geogràfics: a l’est, el torrent des Jondal, i a l’oest, el torrent de s’Aigua. La serra d’en Calaveres, que ocupa tot l’extrem nord de la vénda, s’allarga d’oest a est arribant als 287 metres d’altitud màxima; s’inscriu en el conjunt de puigs de la zona sud-oest d’Eivissa, i només una collada a més de 200 metres d’altitud la separa dels estreps orientals de sa Talaia de Sant Josep, l’elevació més important de tota l’illa. El vessant sud d’aquesta serra té una forta inclinació a partir dels 150 metres d’altitud, però per davall d’aquesta cota el pendent es fa molt més suau; és la zona coneguda més pròpiament com Davall sa Serra, la de terres més fèrtils i més poblades de tota la vénda, d’aproximadament un quilòmetre i mig d’amplitud, d’oest a est (l’espai que queda entre els esmentats torrents de s’Aigua i des Jondal). Al voltant dels 100 metres d’altitud el pendent és ja tan suau que pot parlar-se d’una plana que va allargant-se cap al sud per la banda del torrent de s’Aigua. Enmig d’aquesta planura apareix el puig Redó, que malgrat arribar només a 156 metres d’altitud es destaca molt sobre el territori, en trobar-se envoltat d’àrees planes més baixes. Això fou ben aprofitat en el passat, ja que al seu cimerol s’hi troben restes d’una fortificació megalítica i també s’hi situaren fites a l’època medieval. Més al sud d’aquest puig continua el predomini de les àrees planes, així com ens acostam a la zona de Porroig. Els dos torrents esmentats formen un profund solc a cada banda d’aquestes terres, i per la zona central es va obrint pas una altra canalada que també agafa la direcció nord-sud: el canal de Ca la Pi. Entre aquest canal i el torrent de s’Aigua queda encara un ampli espai pla anomenat es Camp Gran que arriba fins a la vora de la mar formant penya-segats d’entre 20 i 50 metres d’altitud. A l’altra banda, entre el canal de Ca la Pi i el torrent des Jondal, la plana es converteix en una estreta franja elevada i allargada fins a la mar que rep el nom des cap des Metge. A l’extrem sud de la vénda, i després d’un istme que tot just arriba als 12 metres d’altitud, apareix la península de Porroig, que s’endinsa en la mar en direcció sud-oest i que dóna lloc a una plana elevada (sa plana de Porroig) que arriba als 41 metres d’altitud. A les costes es dóna una alternança de trams elevats amb d’altres de costa baixa. D’oest a est, s’inicien a la desembocadura del torrent de s’Aigua, on es forma una petita platja anomenada es Torrent; a continuació ve un tram de costa escarpada, amb penya-segats de fins a 50 metres, on es forma alguna petita raconada, com el racó de ses Illetes, nom que fa referència a dos petits esculls situats davant la costa. A partir de la punta de ses Illetes s’obre la badia de Porroig, dins la qual hi trobam petites raconades baix els penya-segats, com es Cocó o es Port Brut, a banda de les platgetes i el port de pescadors que li donen nom. Les costes de la península de Porroig, que acaba en la punta del mateix nom, també són elevades (entre 30 i 40 metres d’altitud dels tallserrats), i també amb alguna raconada com cala Bertrana, que s’obre al sud. Per acabar, dues platges: es Xarco, on arriba el canal de Ca la Pi, i el port des Jondal, on arriba el torrent del mateix nom, separades només pel cap des Metge, que forma un penyal d’uns 30 metres d’altitud que pràcticament no s’endinsa en la mar. La xarxa hidrogràfica la formen els torrents que ja s’han citat, tots ells circulant bàsicament de nord a sud. Avui sónpràcticament sempre lleres eixutes que només porten aigua en cas de pluges importants. Però en el passat, tant el torrent de s’Aigua com el des Jondal, especialment aquest últim, sí que en portaven durant una bona part de l’any. Ha estat la baixada general dels nivells freàtics per la sobreexplotació dels aqüífers la que ha provocat aquesta sequera actual. Algunes petites canalades van a parar a aquests cursos més grans, profunditats molt majors. Aquells sistemes eren diversos: podem trobar fonts (com la font d’en Benet, al sud-oest del puig Redó), pous (com el de can Pou, a Porroig, vora el camí que puja cap a la plana de dalt la península) i sènies, al torrent des Jondal i fins i tot fora d’ell, dalt les àrees planeres de la vénda (la d’en Pujolet, que capta del nivell freàtic). A alguns punts el nivell freàtic estava tan prop de la superfície cap a la meitat del segle XX que s’hi arribava amb un simple clot de poc més d’un metre de profunditat, com és el cas de la font de Ca la Pi, prop del fons del canal del mateix nom. Els sòls tenen, com a tota l’illa, un important component calcari; són relativament profunds i fèrtils a l’àrea que queda entre la serra d’en Calaveres i el puig Redó, mentre que més cap al sud no són de tanta qualitat, amb uns horitzons superiors amb molt de pedruscall, tret de l’interior de les canalades, on es troben sòls al·luvials disposats en terrasses, molt més productius. La vegetació natural només ocupava, a les èpoques anteriors a l’arribada del turisme, els cimerols dels principals puigs d’aquesta vénda. Però amb l’abandonament de les terres de conreu, aquesta vegetació natural ha anat ocupant cada vegada més espais, de tal manera que a l’inici del segle XXI ho cobreix gairebé tot, tret dels espais construïts i d’algunes porcions de les terres més fèrtils, vora la serra d’en Calaveres o al fons de les torrenteres. Aquesta vegetació és l’habitual a les Pitiüses: pins amb un sotabosc de brolla més o menys densa (en funció de la humitat o de la qualitat del sòl) amb espècies com la mata, el ginebre, les estepes, el cepell, etc. Les savines també són abundants, especialment a les marjades abandonades i en general a les àrees on la brolla no és gaire espessa. Al fons dels torrents trobam algunes espècies de llocs humits, com les argelagues o la murta. El poblament tradicional dispers es manté a bona part de la vénda, amb una major densitat d’habitatges a les zones més fèrtils del nord. Amb el canvi de model econòmic s’ha produït una important densificació a tot el territori, però molt especialment als llocs amb major encant paisatgístic. Així, ha aparegut un nucli important de cases de nova planta dalt la plana de Porroig, i altres agrupacions menors dalt es cap des Metge, a la punta de ses Illetes i als vessants de migjorn del puig Redó. Totes elles, i també d’altres que s’han fet més aïllades, es caracteritzen per ser el que podria dir-se habitatges de luxe, i solen pertànyer a gent d’alt poder adquisitiu adquisitiu que només les utilitza uns mesos a l’any. Les activitats econòmiques han patit una gran transformació a partir de l’arribada del turisme. Si fins aleshores pràcticament totes les famílies es dedicaven a explotar les seues hisendes, treballant la terra i tenint cura d’alguns animals, després del canvi, aquest model de vida pràcticament desapareix. Només algunes de les terres, les més fèrtils, continuen cultivant-se, encara que cada vegada menys, i la gent ha passat a viure directament o indirecta del turisme, amb llocs de feina situats fora de la vénda. El paisatge agrari, compost per cultius de cereals acompanyats d’arbres de secà (ametllers, garrovers, oliveres, figueres), va camí de desaparèixer i és substituït, com s’ha indicat, pels pins i la brolla mediterrània. A diversos punts es poden observar les successives fases d’aquest procés, que comença per deixar de sembrar i només collir els fruits dels arbres i acaba amb l’abandonament d’aquestos. Fins i tot, bona part dels horts que es trobaven especialment al torrent des Jondal han estat també abandonats, quan abans eren el lloc d’on es podien obtenir hortalisses i farratges de bona qualitat, gràcies a l’aigua que es repartia a través d’antigues canalitzacions. La pesca també ha perdut importància; abans era un complement important, sobretot per als que tenien terres no gaire fèrtils; i fins i tot hi havia gent que s’hi dedicava professionalment, amb base a Porroig. A final del segle XX s’ha convertit en una activitat gairebé només recreativa, tot i que bona part dels escars es mantenen situats a qualsevol racó de la costa, però sobretot a Porroig i as Xarco. Les noves activitats econòmiques que podem trobar dins del territori d’aquesta vénda són a la costa: restaurants a la platja des Torrent, as Xarco i as Jondal; i un petit hotel de luxe dalt la plana de Porroig. Els centres de serveis, a diferent escala, són el nucli de Sant Josep de sa Talaia i la ciutat d’Eivissa. Com a instal·lació pública ha d’assenyalar-se, tot i que ja gairebé només en quedin les runes, que a Porroig arribava una de les branques de la primera línia telegràfica que hi hagué a les Balears, i per això es va fer un edifici per a les instal·lacions que s’havien de mester. L’eix de comunicacions el formen el camí asfaltat que entra a la vénda pel pont de Davall sa Serra, a l’est, provinent de la carretera d’Eivissa a Sant Josep. Agafa direcció oest i poc després es bifurca: una branca és el camí de Davall sa Serra, que segueix cap a l’oest travessant tota la vénda fins arribar a la carretera de Sant Josep as Cubells; l’altra és el camí de Porroig, que es dirigeix cap al sud fins arribar a aquest punt de la costa. Prop del puig Redó apareix una desviació que porta per dalt es cap des Metge fins as Jondal (és l’antic camí des Cubells, que a l’oest del de Porroig és impracticable per a vehicles). Molts altres camins, generalment de terra i alguns en no gaire bon estat, porten a les diverses cases i als racons de la costa. Tota la costa de la vénda i una franja terra endins que abasta el port des Jondal, es cap des Metge, el canal de Ca la Pi i a l’oest d’aquest fins al torrent de s’Aigua es troba teòricament protegit per la Llei d’espais naturals de 1991, amb la consideració d’Àrea Natural d’Especial Interès. No s’hi compta la urbanització de la península de Porroig, el sòl de la qual té la qualificació d’urbà. La resta del territori té la qualificació urbanística de rústic, no urbanitzable. [JPS] 2 HIST Antigament es considerava una part de la vénda del Puig d’en Serra. El 1730, en dividir-se en sis véndes el terme de la vicaria de Sant Josep, perquè cada dia de la setmana n’hi hagués una treballant en la construcció de l’església, apareix per primera vegada la vénda de Davall sa Serra. En erigir-se la parròquia (1785), Davall sa Serra es considerava una part de la de Cas Marins . Des que va instituir-se la parròquia de la Mare de Déu del Carme (1933), Davall sa Serra és una de les quatre véndes parroquials. [JMC]


Julen Lopetegui: "Estic molt trist, però desitjant que juguem un magnífic Mundial i guanyem" - Esport3 - TV3 i Catalunya Ràdio\nJulen Lopetegui: "Estic molt trist, però desitjant que juguem un magnífic Mundial i guanyem"\nEl ja exseleccionador espanyol ha abandonat la concentració de la selecció espanyola a Krasnodar després de la seva destitució per tornar cap a Madrid\n13/06/2018 - 18.53\nJulen Lopetegui deixa de ser el seleccionador espanyol de l'absoluta dos dies abans del debut d'Espanya en el Mundial de Rússia 2018. Així ho ha anunciat el president de la Federació Espanyola de Futbol (RFEF), Luis Rubiales, menys de 24 hores després que el Reial Madrid anunciés que seria el futur entrenador del club blanc.\nRubiales s'ha queixat de les maneres que s'han fet servir i considera que Lopetegui no n'és el responsable\n"La negociació s'ha fet sense que la federació en sabés res. Només 5 minuts abans del comunicat ho vam saber. No es poden fer les coses d'aquesta manera. Amb una o dues trucades 5 minuts abans del comunicat. Això no es pot passar per alt. Estic convençut que Julen no ho hauria fet així."\nEl president de la RFEF confessa que la "Roja" es queda en una situació molt compromesa tenint en compte que divendres que ve s'enfronta amb Portugal en el primer partit del Mundial.\n"Ens quedem en una situació molt complicada i difícil. Estem actuant amb tota la responsabilitat."\nAixò sí, a l'hora de parlar de possibles substituts, sonen Hierro, Celades o bé Setién. Rubiales no ha volgut entrar en el ball de noms:\n"Noms? El que farem serà tocar el mínim possible aquesta concentració. Quan tinguem alguna cosa per anunciar, ja ho direm."\nPer la seva banda, Julen Lopetegui ha declinat comparèixer davant dels mitjans i no farà cap roda de premsa fins que torni a Espanya. El ja exseleccionador espanyol ha abandonat la concentració de l'equip a Krasnodar acompanyat de dos dels seus ajudants per agafar un vol a Moscou i des de la capital russa agafarà un altre avió fins a Madrid.\nLopetegui ha arribat a l'aeroport de Krasnodar amb la cara seriosa després de la seva destitució només dos dies abans de l'inici del Mundial i ha admès que està trist als mitjans de comunicació que l'estaven esperant.\n"Estic molt trist, però desitjant que juguem un magnífic Mundial i guanyem. Tenim un equip magnífic i tant de bo guanyem el Mundial"\nLopetegui Mundial Rússia 2018\nLopetegui deixa de ser seleccionador d'Espanya\nLuis Rubiales anuncia la destitució com a seleccionador de Julen Lopetegui\nRubiales: "Ningú ens ha informat de les negociacions amb Lopetegui"


Un any de ruïna al món de la neu - Diari de la neu\nEsquiadors amb mascareta aquesta temporada Autor/a: Diaridelaneu.cat\nAvui fa un any del fatídic decret d'estat d'alarma. D'un dia per altra, estacions, hotels, albergs, escoles, restaurants, botigues de venda i reparació, empreses de transport, agències de viatges, guies de muntanya o refugis, van quedar tots tancats.\nDes d'aquell fatídic 13 i 14 de març de 2020 la prioritat per al sector de la neu, com qualsevol altre que formi part responsable d'aquesta societat, ha estat la salut. I per aquest motiu s'han acceptat i assumit tots els sacrificis que se'ns han imposat, conscients que, ben mirat, tampoc hi havia una alternativa que no fos trencant la solidaritat amb la resta de la societat.\nI malauradament els sacrificis en el nostre sector s'han fet difícils d'entendre si tenim present que són activitats esportives i lúdiques que es desenvolupen a l'aire lliure. Un any després, l'aturada pràcticament total de l'economia al sector de la neu s'ha convertit en una amenaça per a la futura viabilitat. I s'afegeix al llistat d'ombres que des de fa uns anys patim els esports d'hivern i de neu.\nPer sort nostra, la fi del confinament comarcal a partir de demà dilluns ajudarà a pal·liar la desfeta absoluta, ni que sigui per al darrer tram de la temporada. Una victòria pírrica, però sembla una bona llum per al final d'un túnel de 365 dies de travessa penosa. Les previsions d'afluència d'esquiadors i turistes al Pirineu sembla que són bones, o molt bones, i no seria d'estranyar observar algun episodi o imatge de massificació igual al que vam veure a l'estiu als cims, llacs i senders més emblemàtics de Catalunya. Segur que ja hi haurà qui se'n cuidarà d'amplificar-ho per les xarxes socials.\nEn qualsevol cas, comunicats de neu i previsions meteorològiques a banda, la principal amenaça per als propers 15 o 20 dies serà aquesta possible afluència massiva. I amb ella el risc que es disparin els contagis d'un coronavirus que encara està lluny de ser controlat i erradicat. Per tant, és tan necessari que pugem a gaudir de la neu amb la màxima il·lusió, com fer-ho amb la proporcional prudència i responsabilitat. Res que no fem en els nostres pobles o ciutats de residència habitual: és a dir, grup bombolla, respectar el toc de queda nocturn si aquest continua, mantenir la distància social i portar mascareta.\nFem-ho bé entre tots i assegurem-nos que tots els actors de la neu en puguem sortir beneficiats. No oblidem que les ajudes al sector, estacions i escoles d'esquí a banda, a més d'algun àmbit de l'hostaleria i les agències de viatges, han estat ridícules o nul·les, i així ho vam denunciar el passat mes de gener. I els mitjans de comunicació, petits o grans, en som un bon exemple: cap ajuda.\nAixí doncs, us convidem a gaudir de la neu en el seu darrer tram de temporada com un regal que enguany esdevé doble, sobretot si tenim present que el nostre és un àmbit estacional pendent de l'evolució de factors inestables com la meteorologia i sensibles a una economia general ja molt tocada.\nDesitgem poder veure-us a pistes en els dies vinents. Si podeu, demà mateix. I si no per Setmana Santa.


L'alcalde de Pont de Molins denuncia per agressió al propietari de la finca on viu la dona gran que ha de ser desallotjada - Diari de Girona\nL'alcalde de Pont de Molins denuncia per agressió al propietari de la finca on viu la dona gran que ha de ser desallotjada\nL'alcalde de Pont de Molins assegura que l'han amenaçat i agredit. El judici es farà el pròxim 3 d'abril a Figueres\npont de molins / lourdes casademont/acn 28.01.2013 | 13:58\nImatge de la trobada mantinguda entre l´alcalde de Pont de Molins, Josep Fuentes (esquerra), i el propietari de la finca on viu la Pepa, Francesc Ferro, durant la qual es va produir l´agressió i les amenaces denunciades pel mateix batlle. ACN\nL'alcalde de Pont de Molins (Alt Empordà), Josep Fuentes, ha denunciat un veí de Figueres després que aquest l'amenacés i l'agredís durant una reunió al consistori. Els fets van passar el 30 de novembre de l'any passat, durant una trobada amb membres de la Plataforma d'Afectats per la Pobresa i la Hipoteca de Figueres per parlar sobre la situació d'una veïna de 78 anys, la Pepa, que viu en una caravana en condicions "insalubres" i fora de la llei, segons el consistori, que ja té l'ordre judicial per fer-la fora i reallotjar-la en un pis social. El denunciat és Francesc Ferro, propietari de la finca, que va acusar l'alcalde de fer "les seves lleis" i li va estirar el nas amb to burlesc. Seguidament, l'alcalde va demanar al denunciat que abandonés l'edifici i aquest li va respondre que "no li donava la gana marxar" perquè "estava donant la seva opinió" com a propietari afectat i, seguidament, el batlle va trucar als Mossos d'Esquadra per fer-lo fora. Al final, el propietari va marxar pel seu propi peu. Uns dies deprés, l'alcalde va presentar denúncia a la comissaria de Figueres per amenaces i agressions contra ell i ara ja hi ha data del judici. Serà el pròxim 3 d'abril al Jutjat número 1 de Figueres.\nMinuts després de la reunió al consitori, també es va presentar la veïna afectada, la Pepa, que va explicar als mitjans de comunicació els motius personals i sentimentals per als quals demanava poder-se quedar a aquells terrenys. La dona va explicar que no volia deixar els animals perquè "són l'única família que té", va dir, i que feia un any i mig que havia mort el seu marit, amb qui havia viscut tot aquest temps.\nTambé va explicar les reformes que s'han fet a l'antiga granja des de l'incendi. S'han canviat les finestes i s'ha posat un nou transformador d'electricitat. Queda pendent reparar el teulat -està enfonsat- però viu amb aigua i llum.


Hotel Duse Asolo Itàlia - Ofertes d'hotels amb els MILLORS DESCOMPTES EN LÍNIA\nVia Robert Browning 190, Asolo, Asolo, Itàlia, 31011 - Excel·lent ubicació - Veure al mapa\nMés informació sobre Hotel Duse\nDissenyat tant per oci com per negoci, Hotel Duse està situat idealment a Asolo; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Hotel Duse és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix Wi-Fi gratuït en totes les habitacions, recepció 24 hores, magatzem d'equipatge, ascensor.\nGaudiu de les comoditats d'alta gama com ara aire condicionat, calefacció, escriptori, mini bar, telèfon per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Asolo, el Hotel Duse és el lloc perfecte per una estimulant i emocionant escapada.


Diàleg entre música i moviment amb Lali Ayguadé i Joana Gomila a L'Auditori | Barcelona Cultura\n20 h. Diumenge, 18 h\nDiàleg entre música i moviment amb Lali Ayguadé i Joana Gomila a L'Auditori\nEs titula Folk en moviment, un títol que ja ho explica gairebé tot. I és que la cantant Joana Gomila i la coreògrafa Lali Ayguadé fan això: prendre les sonoritats folk com a base per a un espectacle de moviment. Us esperen a L'Auditori del 23 al 25 de març.\nL'espectacle forma part del cicle Escenes de L'Auditori, que precisament es dedica a combinar el talent musical amb les formes escèniques de la creació, sigui teatre o, com en aquest cas, la dansa.\nLes protagonistes de l'experiència són dues dones amb molt de pes en les seves respectives escenes. Joana Gomila s'ha fet especialment coneguda amb Folk Souvenir, un treball en el qual parteix dels sons més tradicionals de l'illa on va néixer, Mallorca, per combinar-los amb les sonoritats pop de nova creació. Troba així un territori comú que tant pot integrar les cançons que les àvies mallorquines cantaven de joves com una cançó d'Antònia Font, per esmentar alguns dels sons més moderns nascuts a l'illa.\nCom es pot ballar el folk de Gomila, una artista d'altra banda amb fortes connexions amb el món de l'escena, i els músics que l'acompanyen (Santi Careta, a la guitarra i Laia Vallès als sintetitzadors analògics i els teclats)? Se n'encarrega Lali Ayguadé i el també ballarí Magí Serra. Ayguadé és una destacada ballarina i coreògrafa que ha treballat amb companyies de dansa tan conegudes com Akram Khan, Hofesh Shechter, La Veronal o la companyia de circ i moviment Baró d’Evel. Els seus muntatges tenen sempre una força poètica que segur que, aquest cop, tornarà a aplicar en aquesta coreografia.\nSi voleu saber més sobre Joana Gomila, Lali Ayguadé i la seva feina en comú, consulteu el web de L'Auditori.\nData de publicació: Dimecres, 21 març 2018


Patricia Pardo per al programa d'Ana Rosa Quintana per confessar la seva emoció\nPatricia ha explicat una cosa molt especial que li ha passat | Instagram\nPatricia Pardo atura 'El programa de Ana Rosa' i revela que està molt emocionada\nLa periodista ha donat una notícia personal en ple directe\nper María Merino 19/05/2022 14:15h\nPatricia Pardo és una de les cares més conegudes de Telecinco perquè presenta 'El programa de Ana Rosa'. Un programa que no ha dubtat a tallar en ple directe. Tot perquè volia donar una notícia que li fa molta il·lusió: ha estat nomenada Dama d'Honor de la Virgen del Remolino.\nS'ha mostrat molt contenta i orgullosa per aquesta circumstància. El motiu és que, com ha reconegut, és una gran devota d'aquesta imatge de la localitat madrilenya d'El Molar.\nPatricia Pardo comparteix una notícia amb els espectadors\nRecentment, Patricia ha viscut un moment molt especial que ha volgut compartir en directe amb l'audiència. Per aquesta raó, en finalitzar la secció ha decidit saltar-se l'escaleta. Ho ha fet per a donar a conèixer una notícia personal que l'ha fet molt feliç.\nAixí, ha pres la paraula i ha manifestat: «Abans de donar pas al Joaquín, vull acabar amb bon gust de boca. I vull compartir amb els espectadors un moment molt feliç i molt especial que vaig viure ahir a la nit. Vaig anar a l'església d'El Molar per a rebre això que veieu».\n«Tinc l'honor de ser Dama de la Virgen del Remolino. La gent que ens veu sap que nosaltres l'esmentem amb molta freqüència, sobretot quan estem angoixats per coses que passen. I es veu que, en un moment donat, moltes persones trucaven a El Molar per a demanar la medalla que porto amagada cada dia».\nPatricia Pardo ha estat nomenada Dama d'Honor de la Virgen del Remolino | Mediaset\nI ha afegit: «M'han regalat aquesta rèplica de la Mare de Déu, de la qual soc devota, com el nostre director, l'Óscar, perquè és d'aquesta població. Ahir va ser un acte emotiu i significatiu per a mi, i també m'han regalat un diploma, que em fa moltíssima il·lusió».\nEn aquest punt, Patricia Pardo ha desvelat que «la meva mare se n'ha assabentat ara, perquè ahir vaig arribar molt tard a casa i no li ho vaig dir».\n«Jo soc gallega, i fa vint anys que visc a Madrid, i ara em sento encara més madrilenya. El meu lema sempre ha estat "pasiño a pasiño faise o camiño". I ara he de deixar que el remolí inundi aquest camí».\nLa periodista està tan orgullosa d'aquest reconeixement que també n'ha presumit a les xarxes socials. Ha compartit una fotografia a Instagram de si mateixa al costat de la mare de déu a la seva església i l'ha acompanyat del text següent: «Per a mi, la fe és virtut».\n«La pau i la protecció que confereix tenir creences és un tresor. I si, a més, et premien per això, és tot un honor i un gran motiu d'orgull. Ahir la germandat de la Virgen del Remolino em va atorgar el llaç de Dama d'Honor de la verge».\nAixí mateix, ha exposat: «Estic contenta i em sento molt privilegiada. Sempre porto la verge a prop del cor, però ara em comprometo a esmentar-la, lluir-la i venerar-la amb més passió encara. Gràcies per aquest honor».\nPatricia Pardo viu un moment fantàstic\nLa gallega està vivint una etapa molt bona en tots els sentits. I és que a nivell personal és feliç i està molt orgullosa del reconeixement religiós que li han donat.\nPatricia Pardo està vivint una etapa molt plena en tots els sentits | Mediaset\nPerò és que, a més, a nivell professional ha estat premiada l'Antena de Plata 2022, un guardó periodístic que atorga l'Associació de Professionals de Ràdio i Televisió de Madrid amb què es reconeix la trajectòria laboral de la periodista. En definitiva, Patricia Pardo viu un moment immillorable.


El Gran Recapte busca voluntaris per a la recollida d’aliments - TotSalt\nInici Notícies Actualitat El Gran Recapte busca voluntaris per a la recollida d’aliments\nEl Gran Recapte busca voluntaris per a la recollida d’aliments\nDivendres 1 i dissabte 2 de novembre s’habilitaran 10 punts de recollida a Salt.\nEl Gran Recapte dels Aliments torna a Salt i tot Catalunya els propers dies 1 i 2 de desembre, amb 10 punts de recollida repartits pel mercat i supermercats de Salt on encara fan falta voluntaris i coordinadors.\nLa campanya massiva de recollida d’aliments bàsics organitzada pels quatre Bancs dels Aliments de Catalunya (Barcelona, Girona, Lleida i Tarragona) pretén sensibilitzar i donar resposta a la precarietat alimentària que pateixen més de 200 mil persones en el territori català, segons dades del nombre de persones que aquests quatre bancs atenen arreu de Catalunya.\nLa passada edició de 2016 es va aconseguir recaptar 4.374 tones d’aliments bàsics a 2.692 punts habilitats de 370 municipis.\nEn aquests moment, els Bancs dels Aliments atenen 209.441 persones arreu de Catalunya, tot i la davallada d’usuaris dels dos darrers anys cal no abaixar la guàrdia perquè encara són centenars de millers les persones que poden accedir a una dieta suficient, segura i saludable.\nCàritas Salt coordina els voluntaris del Caprabo a l’Espai Gironès i al Bonpreu al carrer Major.\nSi voleu col·laborar-hi, poseu-vos en contacte amb:\nAmàlia Rispau.- 618 227 099 – amalia.ris@gmail.com\nCàritas Salt. salt@caritasgirona.cat\nIndiqueu dia i torn: 9.30h-13.30h, 13.30h-17.30h, 17.30h-21.30h. Si us és indiferent o podeu oferir diverses possibilitats, digueu-nos-ho també.\nSi no ets de Salt o vols inscriure’t en algun altre supermercat també us podeu registrar com a voluntaris o coordinadors a través del formulari de la web de banc d’aliments. [ web per inscriure’s a un punt de recollida ]\nQuins aliments es recolliran?\nAliments nutritius de llarga durada com llegums, oli, llet i conserves de peix i verdures són alguns dels productes que el Banc dels Aliments pretén recollir.\nOn serà la recollida?\nLa recollida es realitzarà, d’una banda, a mercats i supermercats de les principals poblacions catalanes, i d’altra banda, mitjançant donacions online al web per a totes les persones que no puguin desplaçar-s’hi.\nA Salt podràs donar suport al projecte en els següents Supermercats:\nCaprabo de l’Espai Gironès\nBon Preu, carrer major.\nMercadona del Mercat de Salt\nMercadona del Passeig Països catalans\nTambé disposareu de caixes sense voluntaris per poder deixar els aliments als Supermercats:\nBonàrea del carrer Major,\nDIA del carrer Torres i Bages,\nDIA de la plaça Catalunya,\nPròxim i el Rif del passeig dels Paissos Catalans.\nArticle anteriorL’Espai Gironès i el Girona FC han signat un acord de col·laboració\nArticle següentAGE obre un concurs per donar suport


Unes 2.000 persones reclamen l'oficialitat de l'asturià en un clima d'optimisme - Jordi Vàzquez i Mir - Blogs de l'indirecte!cat\nOpinió amb independència. Dissabte, 21 de juliol de 2018 23:08 h\nDissabte, 6.5.2017. 17:07 h\nUnes 2.000 persones reclamen l'oficialitat de l'asturià en un clima d'optimisme\nBloc d'Andecha Astur\nCampçalera dels municipis per l'oficialitat\n'L'asturianu llingua oficial. El futuru nes nueses manes' fou el lema de la marxa que, com cada any, commemorava el dia de les lletres asturianes (38ª edició) pels carrers d'Uviéu. La Xunta pola Defensa de la Llingua Asturiana va promoure la mobilització el 5 de maig amb el suport de diverses entitats com els sindicats UGT, CSI o Suatea i els partits IU, Podemos i Andecha Astur o grups socials com Conceyos pola Oficialidá, Iniciativa pol Asturianu o Lluchando pola Soberania.\nLa mobilització fou l'escenari de la presentació de 'Proyectu 2018 pa la Oficialidá'. L'objectiu és aconseguir una reforma estatutària recollida al propi text legal doncs les majories a Asturies permeten, per primera vegada, modificar l'estatut. Segons Xosé Candel, portaveu de la Xunta compten amb un quart dels diputats de l'hemicicle per a poder iniciar la reforma. L'Acadèmia de la Llengua Asturiana, presidida per Ana Cano, va fer entrega del primer premi de la literatura asturiana. Cano va dir que no podia assegurar que l'oficialitat fos la solució per als problemes de la llengua però si era segur que no ser oficial era perjudicial. "Avui dia, allò que no és oficial, simplement no existeix".\n5705 lectures Cap comentari\nEstats Units condemna a 57 mesos de presó a l'activista sioux Red Fawn\t20.07.2018


El Botànic esperarà que la ciutadania l'avalue en les urnes el 26M abans de fer pública la seua auditoria - Diari La Veu\nEscriba el número 354523\nEl Botànic esperarà que la ciutadania l'avalue en les urnes el 26M abans de fer pública la seua auditoria\nLa comissió negociadora del nou govern de progrés s'emplaça a una nova reunió passats els comicis municipals per a començar a fixar els primers acords programàtics\nEls partits del Botànic es tornaran a reunir la setmana passada després de les municipals del 26 de maig per a abordar l'acord programàtic i el repartiment de funcions dins del futur govern. / DANIEL GARCÍA-SALA\nVALÈNCIA. Els partits comencen a donar els primers passos de cara a la conformació d'un nou govern de progrés a la Generalitat. Tal com van acordar la passada setmana els líders del PSPV, Ximo Puig; de Compromís, Mónica Oltra, i d'Unides Podem-Esquerra Unida, Rubén Martínez Dalmau, representants dels partits i coalicions que han de conformar el futur Consell es van reunir aquest dilluns a València per a iniciar els treballs d'avaluació de l'actual govern. Un pas previ proposat per Podem –i acceptat per socialistes i Compromís– abans de parlar de la configuració del Botànic 2.0.\nLa trobada al Col·legi Major Rector Peset de València va corroborar que fins passades les eleccions municipals del 26 de maig les reunions que s'han produït no són més que preliminars per a la vertadera negociació, que s'escometrà una vegada sabuts els resultats municipi a municipi, de manera que es podrà abordar la negociació com un conjunt que vincule Generalitat, diputacions i alcaldies.\nLa reunió va ser una primera presa de contacte per a les 15 persones que van assistir-hi. És cert que es va començar a parlar de l'avaluació proposada per Unides Podem –i que ells ja han realitzat del primer Botànic– però es va acordar no acabar-la i així no haver de donar els resultats fins passats els comicis del 26 de maig. Així, tot i que Puig, Oltra i Dalmau van fixar el treball de la comissió avaluadora durant les dues setmanes prèvies al 26M, les parts consideren que fer pública la seua auditoria, amb els incompliments del Consell, abans de la cita amb les urnes no és beneficiós per a cap de les formacions del govern.\nAmb aquesta reflexió –compartida principalment pel PSPV i Compromís–, els partits del Botànic deixaran que la primera avaluació la faça la ciutadania el pròxim diumenge en les urnes i ja la setmana següent, amb els resultats electorals en la mà, la comissió negociadora es reunirà de nou per a tancar l'avaluació.\nSerà en aquesta nova reunió, segons va explicar la portaveu de Compromís en la reunió, Àgueda Micó, quan es comence a parlar del "què". És a dir, quan s'inicien les converses per a dibuixar el futur acord programàtic que esdevindrà el pacte del Botànic 2.0 o el nom que tots tres partits trien.\nLa reunió d'aquest dimarts no va donar molts titulars. De fet, va evidenciar que les negociacions s'han pres amb calma. Com a punt de partida, tots tres van esbossar un primer punt d'acord sobre el que pivotarà el futur govern. Segons va explicar el portaveu a les Corts del PSPV, Manolo Mata, la reclamació d'un millor finançament serà un "prioritat" del govern perquè tindre més recursos és necessari per a fer arribar "més i millor" les polítiques a les persones.\nEn aquest sentit, Micó va apuntar sobre el primer Botànic que el "temps i els recursos" econòmics no han permés fer tot allò que s'hauria volgut. La líder del Bloc va incidir que el Consell haurà "de posar l'èmfasi en la reclamació d'un nou model de finançament".\nPer la seua part, la dirigent de Podem Fabiola Meco va destacar els "molts èxits" aconseguits pel Botànic, que reflecteixen "el bon desenvolupament del pacte" segellat fa quatre anys. Un acord que va servir, segons la seua opinió, per a "avançar en drets", i ara, la segona legislatura del Botànic hauria de servir per a millorar "l'efectivitat" de les polítiques públiques que es duguen a terme.\nArquitectura del Consell\nMalgrat que es tractava d'una reunió preliminar, hi havia una idea que rondava els caps de tots els actors implicats en el pacte. Aquesta és la configuració del nou Consell. L'experiència d'aquests quatre anys han portat tant el PSPV com Compromís a posar damunt la taula la necessitat de revisar l'arquitectura de l'adminitració: això és, revisar els equips humans que estan al capdavant de les diferents conselleries.\nD'alguna manera, Mata va fer veure que l'ampliació de la configuració del Consell serà un fet quan en la seua compareixença davant dels mitjans va assegurar que a governar "s'aprén governant" i que la millora del Botànic també ha de passar per "millorar fases de l'arquitectura institucional".\nEn la primera reunió de la comissió avaluadora del Botànic van participar Manolo Mata, José Muñoz, Toñi Serna, Carlos Fernández Bielsa i Rosa Peris, per part del PSPV; Àgueda Micó, Fran Ferri, Miquel Real, Pasqual Mollà i Natxo Sera, per part de Compromís; Fabiola Meco, Àngela Ballester, Rocío Segura, Enric Pla, per part de Podem, i Jaume Giner, per part d'Esquerra Unida.\nEscriba el número 783019


El PSC proposa Xavier Arbós per al Constitucional - Empordà\nEl PSC proposa Xavier Arbós per al Constitucional\nCatedràtic de la UB, va ser degà de la Facultat de Dret de la Universitat de Girona i magistrat del TSJC\nREDACCIÓ AGENCIES 02.12.2016 | 06:30\nEl PSC ha proposat avui als magistrats Xavier Arbós i Félix Vicente Azón Vilas com a candidats per ser membres del Tribunal Constitucional, unes vacants per a les quals els partits independentistes del Parlament, Junts pel Sí (Jxsí) i la CUP, ja han decidit no plantejar cap altre nom.\nLa Mesa del Parlament va informar fa dues setmanes als grups que el Senat va demanar a la cambra catalana que proposi dos noms per suplir dues vacants en el TC, propostes que han de remetre's abans que expiri el termini, el 19 de desembre. Una petició que s'emmarca en el procés de designació que fa el Senat de quatre places de magistrats que ara queden vacants perquè expira el seu mandat, de manera que la Cambra Alta demana als parlaments autonòmics que enviïn dues propostes de candidatura per cobrir aquests llocs.\nEl PSC, segons han informat a Efe fonts socialistes, ha registrat avui al Parlament les seves dues propostes de noms, els magistrats Xavier Arbós i Félix Vicente Azón Vilas. Xavier Arbós (Barcelona, 1954) és catedràtic de Dret constitucional de la Universitat de Barcelona, on es va doctorar després d´haver obtingut un diploma d'estudis avançats a l´Institut d'Estudis Polítics de París; col·laborador de Diari de Girona ha estat degà de la Facultat de Dret de la Universitat de Girona i president del Consell Internacional d´Estudis Canadencs. Félix Vicente Azón Vilas (Almunia de San Juan, Osca, 1955) és llicenciat en Dret per la Universitat de Saragossa i màster en la London School of Economics, i va ser entre 2008 i 2014 vocal del Consell General del Poder Judicial; ha estat professor en diverses universitats espanyoles i magistrat del Tribunal Superior de Justícia de Catalunya.\nXavier Arbós (Barcelona, 1954) és catedràtic de Dret constitucional de la Universitat de Barcelona, on es va doctorar després d'haver obtingut un diploma d'estudis avançats a l'Institut d'Estudis Polítics de París; ha estat degà de la Facultat de Dret de la Universitat de Girona i president del Consell Internacional d'Estudis Canadencs. Félix Vicente Azón Vilas (Almunia de San Juan, Osca, 1955) és llicenciat en Dret per la Universitat de Saragossa i màster en la London School of Economics, i va ser entre 2008 i 2014 vocal del Consell General del Poder Judicial; ha estat professor en diverses universitats espanyoles i magistrat del Tribunal Superior de Justícia de Catalunya. els partits independentistes del Parlament, que han declinat proposar noms per als llocs vacants del Tribunal Constitucional en considerar-lo "deslegitimat". A més, JxSí va anunciar que no recolzarà cap de les propostes que puguin fer la resta de partits, a falta de decidir si votaran en contra o s'abstindran.


Cobreobjectes rectangulars 24x60 mm. Capsa 100 peces\n> P-02 Microscopia>Accesoris per a microscopis>Cobreobjectes>Cobreobjectes rectangulars 24x60 mm. Capsa 100 peces\nCobreobjectes rectangulars 24x60 mm. Capsa 100...\nNahita presenta una àmplia gamma de...\nNahita presenta una àmplia gamma de cobreobjectes, utilitzats en la preparació de mostres per microscopía òptica.\nBase imp.: 3,00 €\nAmb IVA: 3,63 €\nDe diverses formes i tamanys per adapar-se a la mostra. Fabricats en vidre SODA transparent, net i sense impressions digitals, presenten un espessor estàndard de 0.13-0.16 mm uniforme en tota la seva superfície. Per preservar a tot moment la neteja dels cobreobjectes, se subministren en paquets envasats al buit i de fàcil obertura, cadascun dels quals conté 10 caixes amb tapa superposada de 100 unitats llestes per a la seva utilització.\nBase imp.: 1,00 €\nAmb IVA: 1,21 €\nCobreobjectes quadrats 20x20 mm. Capsa 100 peces\nNahita presenta una àmplia gamma de cobreobjectes, utilitzats en la preparació de mostres per microscopia òptica.\nBase imp.: 1,30 €\nAmb IVA: 1,57 €\nCobreobjectes quadrats 24x24 mm. Capsa 100 peces\nBase imp.: 1,90 €\nAmb IVA: 2,30 €\nCobreobjectes rectangulars 24x32 mm. Capsa 100 peces\nBase imp.: 2,00 €\nAmb IVA: 2,42 €\nCobreobjectes rectangulars 24x40 mm. Capsa 100 peces\nBase imp.: 2,50 €\nAmb IVA: 3,03 €\nCobreobjectes rectangulars 24x50 mm. Capsa 100 peces\nBase imp.: 8,30 €\nAmb IVA: 10,04 €\nCobreobjectes quadrats 20x20 mm. Capsa 1.000 peces\nBase imp.: 10,80 €\nAmb IVA: 13,07 €\nCobreobjectes quadrats 24x24 mm. Capsa 1.000 peces


El PSOE acusa el govern del PP d'ocultar informació sobre l'autoria dels atemptats a Madrid\nSocialistes catalans i espanyols posen en dubte que el govern central estigui donant tota la informació de què disposa sobre els atemptats perpetrats a Madrid i, concretament, sobre l'autoria. Els socialistes asseguren que hi ha sospites fundades de la implicació del terrorisme internacional i exigeixen al govern de Madrid joc net a l'hora de fer públics els detalls de la investigació i que aclareixi l'autoria de la matança abans de les eleccions de diumenge.\n12/03/2004 - 00.00 Actualitzat 12/03/2004 - 11.44\nEl primer secretari del PSC, Josep Montilla, ha dit que el govern espanyol està sota sospita i ha exigit que doni explicacions clares sobre els autors de la massacre a Madrid. Montilla ha fet responsable el govern espanyol no pas del fet que l'atemptat hagi pogut ser obra d'Al-Qaeda, sinó d'haver posat Espanya en una guerra que, entre d'altres coses, els ciutadans rebutjaven. Tot i això, Montilla ha garantit que el seu partit està al costat del govern pel que fa a la lluita contra el terrorisme. En la mateixa línia s'ha manifestat el secretari d'Organitzacions del PSOE, José Blanco, en assegurar que el seu partit "té sospites que el govern està enderrerint la informació" sobre l'autoria dels atemptats a Madrid. En declaracions a Antena 3, Blanco ha afegit que "qui juga amb la veritat en un moment de tant dolor està incorrent en un supòsit molt greu", ja que, segon ell, "l'opinió que es va conformar sobre l'organització de l'atemptat és que presenta característiques molt diferents" als perpetrats per ETA. Així mateix, Blanco ha rebutjat fer "un ús partidista" dels atemptats tot i que ha demanat al govern que aclareixi abans de diumenge possible l'autoria dels atemptats perquè "la gent no pot anar a les urnes amb el dubte". Blanco ha sentenciat que "hi ha sospites fundades de la implicació del terrorisme internacional" i ha sol·licitat "unitat, fortalesa i dir tota la veritat". D'aquesta manera, el dirigent socialista s'ha referit a la compareixença del ministre d'Interior, Ángel Acebes, que, segons Blanco, va haver de rectificar -per la pressió informativa- i informar sobre la troballa d'una furgoneta amb "una cinta en àrab".


La Plataforma d'Entitats Culturals de Lleida convoca una festa "reivindicativa" per defensar la unitat de les col·leccions de Sixena - 7accents\nLa Plataforma d'Entitats Culturals de Lleida convoca una festa "reivindicativa" per defensar la unitat de les col·leccions de Sixena\nExigeixen explicacions al conseller de Cultura, Santi Vila, per l'anunci de l'inici dels tràmits per entregar l'art\nLleida ACN 06.07.2016 13.45 h\nImatge dels representants de la Plataforma atenent els mitjans de comunicació davant del Museu de Lleida. (Foto: Plataforma d'Entitats Culturals)\nLa Plataforma d'Entitats Culturals de Lleida ha expressat el seu "desconcert" després que el conseller de Cultura, Santi Vila, anunciés aquest dimarts l'inici dels tràmits per part del Govern per fer efectiva l'entrega a Aragó de les 97 obres d'arts del monestir de Sixena –que es troben repartides entre el MNAC i el Museu de Lleida– i donar compliment a l'orde dictada per un jutjat d'Osca. Des de la Plataforma demanen a Vila un "aclariment urgent" públic sobre quin és el posicionament de Cultura en relació amb la preservació de la unitat de les col·leccions del MNAC i del Museu de Lleida i, en aquest sentit, exigeixen un acord de Govern en defensa de la unitat d'ambdues col·leccions i que deixi clar que en cap cas es produirà l'entrega de les obres "de forma autoritzada per la Generalitat". Altrament, la Plataforma ha convocat per al dijous 14 de juliol al vespre davant del Museu de Lleida una festa "de caire reivindicatiu", que s'acabarà de perfilar en funció de quina sigui la resposta de Santi Vila i dels esdeveniments que puguin tenir lloc en els pròxims dies.\nEl portaveu de la Plataforma d'Entitats Culturals de Lleida, Xavier Quinquillà, ha expressat el "desconcert" que s'ha generat entre la societat civil lleidatana arran de l'anunci per part del conseller de Cultura, Santi Vila, de l'inici dels tràmits per a l'entrega a Aragó de les 97 obres d'art originàries del monestir de Sixena (Osca), en compliment de l'ordre dictada per un jutjat d'Osca que obliga a fer efectiu efectiu el lliurament com a molt tard el 25 de juliol. Així mateix, la Plataforma lamenta que en la compareixença d'aquest dimarts de Santi Vila al Museu Nacional d'Art de Catalunya (MNAC) no s'hagués comptat amb la participació de cap representant d'institucions o de la societat lleidatana.\nDes de la Plataforma demanen un "aclariment públic i urgent" a Vila després que aquest hagués expressat en la reunió mantinguda a Barcelona el 22 de juny amb membres de la Plataforma el compromís del Departament de Cultura que cap de les obres de Sixena no sortiran de Catalunya, atenent el que estableix el marc normatiu català i especialment la Llei de patrimoni pel que fa a la preservació de la unitat de les col·leccions del MNAC i del Museu de Lleida –de les quals formen part les obres de Sixena. La reunió va tenir lloc després del manifest promogut per una quinzena d'entitats culturals lleidatanes que formen part de la Plataforma en defensa de la unitat de les col·leccions. Segons Quinquillà, aquesta i la resta d'actuacions dutes a terme durant les darreres setmanes des de la Plataforma "han permès situar i fer visible que es tracta d'un conflicte en clau nacional i que cal afrontar de forma decidida".\nA més de les explicacions del conseller de Cultura i entenent que es tracta "d'un tema d'abast nacional i que afecta l'àmbit competencial de la Generalitat", la Plataforma d'Entitats Culturals lleidatanes també demana un acord de Govern "que expliciti d'una forma clara que, atenent a la normativa catalana, el Govern insta a la preservació de la unitat dels museus" i que deixi clar que, en cap cas, no es produirà l'entrega de les obres a Aragó "de forma autoritzada per la Generalitat", segons ha dit Xavier Quinquillà.\nAltrament, el portaveu de la Plataforma ha reconegut que l'entrega a Aragó de les 97 obres d'art procedents del monestir de Sixena suposaria "un precedent en tots els efectes" pel que fa al litigi sobre les 112 obres d'art originàries de poblacions de la Franja de Ponent que es troben al Museu de Lleida i que també reclama el Govern d'Aragó. De la mateixa manera, considera que suposaria "obrir la caixa dels trons, ja que es posaria en qüestió la unitat de les col·leccions dels diferents equipaments museístics a nivell mundial".\n"En el cas del Museu de Lleida estem parlant d'unes obres que van ser adquirides d'una forma absolutament legítima i legal i, per tant, en cap cas no es pot parlar d'espoli com sí que es dóna en altres col·leccions museístiques", ha remarcat Quinquillà. Així mateix, s'ha mostrat convençut que les sentencies emeses fins al moment pels jutjats d'Osca i que obliguen la Generalitat a lliurar a Aragó les 97 obres de Sixena, de la mateixa manera que les pintures murals procedents del mateix monestir que estan exposades al MNAC, "quedaran superades" amb el temps, ja que "no tenen en compte elements molt importants a nivell de proves". Des de la Plataforma no tanquen la porta a la via del pacte, que permetés deixar al marge la via judicial per resoldre el litigi, sempre que des d'Aragó "es reconegui que la titularitat i legitimitat de les obres correspon a la Generalitat".\nFesta "reivindicativa" el 14 de juliol al Museu de Lleida\nAixí mateix, la Plataforma ha anunciat la convocatòria per al dijous 14 de juliol a les 20.00 hores d'una "festa reivindicativa" que es durà a terme davant del Museu de Lleida per reivindicar la unitat de les col·leccions d'aquest equipament museístic i del MNAC. Quinquillà ha explicat que encara s'està definint l'acció, la qual s'acabarà de perfilar en funció de quina sigui la resposta que doni el Departament de Cultura i dels fets o decisions judicials que puguin tenir lloc en els pròxims dies. Tot i això, ha confirmat la presència d'un important nombre d'entitats i de persones vinculades a l'àmbit cultural lleidatà.


L'Asisa Borges va ser l'últim club a jugar, en el seu cas a porta tancada, abans de l'al·luvió de cancel·lacions de les lligues\nEntre ahir i avui es compleix el primer mes sense esport a Lleida. Quatre setmanes en les quals la incertesa ha anat creixent al temps que arribaven els ERTO i la finalització d'alguna de les competicions amb representants lleidatans. La resta segueix a l'espera de saber què passarà.\nCuriosament, el primer equip que ha sabut que la seva lliga acaba també és l'últim que va disputar un compromís oficial. Es tracta de l'Asisa Borges Vall, que l'11 de març es convertia en el primer, i fet i fet únic, club lleidatà que jugava a porta tancada un dels seus compromisos. Va ser en les instal·lacions del Burgos i es va imposar per 2-4 consolidant la seva segona posició. Tres setmanes després l'entitat presentava una sol·licitud d'ERTO i fa set dies la Real Federació Espanyola anunciava que donava per finalitzada la competició. Això sí, s'ha donat de termini fins al 30 d'abril per a decidir com acaba tot en l'àmbit classificatori.\nTambé en tenis de taula, el Balaguer Piera Ecoceràmica ha vist com la Divisió d'Honor es donava també per liquidada estant en el més alt de la classificació després de guanyar els 17 partits que ha disputat en la present temporada.\nEn futbol, l'aturada va agafar l'AEM gaudint d'una jornada de descans en la Liga Reto Iberdrola. Les lleidatanes ocupaven la setena posició en la taula classificatòria havent aconseguit la permanència i fa uns dies el club també anunciava la tramitació d'un ERTO.\nL'últim a acollir-se a aquesta mesura ha estat el Lleida Esportiu, que ho anunciava dilluns passat. Un mes enrere, l'equip de Molo aconseguia un espectacular triomf davant el Vila-real B per 3-0 que l'impulsava fins a la cinquena posició. Ara espera, com la resta, a veure què passa amb una lliga en la qual semblava haver aconseguit la velocitat de creuer.\nEn Primera Catalana, l'EFAC Almacelles és l'únic dels lleidatans que va liquidar el seu últim compromís amb un triomf. Va ser davant El Catllar amb un 1-0 que l'ajudava a pujar a la setena plaça. El Mollerussa cedia per 1-2 davant el Martorell i és onzè, el Tàrrega queia a Viladecans per 1-0 per a situar-se tretzè i l'Alcarràs es veia superat pel Sant Ildefons per 4-1 quedant en dissetena posició.\nEn bàsquet, el Cadi la Seu no va jugar el cap de setmana perquè la lliga havia donat pas a la disputa de la Copa de la Reina, on les lleidatanes van cedir en el xoc de quarts de final davant el Girona per un ajustat 56-51. En el torneig de la regularitat l'equip de Bernat Canut és sisè.\nEn la LEB Or, l'ICG Força Lleida es va acomiadar amb bon sabor de boca després de la seva gran victòria davant el Valladolid (78-67), un triomf tant vital com inesperat que situa als d'Aranzana en la quinzena plaça. Fa uns dies, el club també anunciava un ERTO.\nA un altre equip que l'aturada l'ha enxampat 'on fire' és l'Ilerdauto Pardinyes. El conjunt de Gerard Encuentra encadenava el seu tercer triomf consecutiu en una fase de permanència que lidera en la pista del Gijón (75-78).\nEn hoquei patins, el Lleida Llista Blava, amb la permanència assegurada, queia derrotat en la seva visita al Palafrugell per 2-1, amb el que els d'Albert Folguera són novens. A l'OK Lliga Femenina el Vila-sana golejava l'Areces per 5-0 per a apuntalar la seva setena plaça i en l'OK Lliga Plata el Lleidanet Alpicat cedia en la seva visita al Manlleu per 4-3. Els lleidatans són sisens.\nFinalment, en voleibol el Rodi Balàfia vencia davant el Roquetes per 0-3 i és sisè, mentre que el Cecell cedia a Sant Cugat (3-0) quedant en una desena posició que deixava la lluita per la permanència en mans de l'última jornada del campionat.


Casa Festa timmari Martella Itàlia - Ofertes d'hotels amb els MILLORS DESCOMPTES EN LÍNIA\nVeure tots els 4 allotjaments a Martella.\nVillaggio Timmari, Martella, Martella, Itàlia, 75100 - Veure al mapa\nPer als viatgers què vulguin captar les imatges i els sons de Martella, Casa Festa timmari és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nCasa Festa timmari també ofereix moltes instal.lacions per enriquir la seva estada a Martella. A l'hotel s'hi pot gaudir d'unes comoditats de primera classe com aparcament de cotxes, s'admeten animals de companyia, servei de llançadora.\nTotes les instal.lacions per als clients, ofereixen comoditats destinades a assegurar tot el comfort possible. Durant el dia podeu gaudir de l'atmòsfera relaxant de jardí. Amb una localització ideal i amb comoditats imbatibles, Casa Festa timmari no troba competidors en cap categoria.\nCal que informeu el Casa Festa timmari de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació.\nAllotjaments a Martella